Alun Morgan

Beirniad cerddoriaeth ac awdur am jazz o Gymro oedd  Alun Morgan (24 Chwefror 1928 – 11 Tachwedd 2018). "Alun Morgan, writer whose lucid prose enthused generations of jazz lovers – obituary", The Daily Telegraph (6 Rhagfyr 2018). Adalwyd ar 18 Ebrill 2019.

Ganwyd ym Mhontypridd. Magodd Morgan ei ddiddordeb mewn jazz fel plentyn yn ei arddegau yn ystod yr Ail Ryfel Byd. Bu Charlie Parker yn ddylanwad sylweddol arno yn y 1940au hwyr. Dechreuodd Morgan  ysgrifennu am jazz yn y 1950au cynnar ar gyfer Melody Maker, Jazz Journal, Jazz Monthly a Gramophone. Am 20 mlynedd o 1969 bu'n awdur wythnosol colofn jazz mewn papur newydd lleol yn Swydd Caint. Yn ystod ei yrfa ysgrifennu bu'n gyfrifol am greu nodiadau clawr ar gyfer dros 2,500 o albymau, i gychwyn  ar gyfer Recordiau Vogue. O 1954 bu'n cyfrannu at raglenni cerdd ar gyfer Radio'r BBC.

Roedd Morgan yn awdur llyfr ar jazz cyfoes yn Lloegr ac yn  gyd-awdur nifer o lyfrau am recordiau jazz. Bu'n darlithio ar jazz yn Ysgol Gerdd a Drama y Guildhall a'r Academi Gerdd Frenhinol yn Llundain.

Hyd ei ymddeoliad ym 1991 bu hefyd yn gweithio fel pensaer. Ychydig wedi ei ymddeoliad ymfudodd i Awstralia."Alun Morgan", All-Music

 Gweithiau 

 1998, 1995: The Gramophone Jazz Good CD Guide, gyda Keith Shadwick, Dave Gelly, Steve Voce a Brian Priestley, Gramophone Publications
 1984: Count Basie, (cyfres Jazz Masters ), Spellmount Publishers
 1977: Modern Jazz - A survey of developments since 1939, gyda Raymond Horricks, Llundain, Gollancz, 1956; Westport, CT, Greenwood Publishing
 1975: Modern Jazz-The Essential Records, gyda Max Harrison, Ronald Atkins, Michael James a Jack Cooke, Aquarius Books
 1968: Jazz on record: a critical guide to the first 50 years, gyda Albert McCarthy, Paul Oliver a Max Harrison, Llundain: Hanover Books; Efrog Newydd: Oak Publications
 1960:  Jazz On Record: A Critical Guide, gyda Charles Fox, Peter Gammond ac Alexis Korner, Grey Arrow/Hutchinson

 Cyfeiriadau 

Categori:Genedigaethau 1928
Categori:Marwolaethau 2018
Categori:Beirniaid cerddoriaeth Saesneg o Gymru
Categori:Jazz yng Nghymru
Categori:Newyddiadurwyr yr 20fed ganrif o Gymru
Categori:Newyddiadurwyr Saesneg o Gymru
Categori:Penseiri'r 20fed ganrif o Gymru
Categori:Pobl o Bontypridd
Categori:Ymfudwyr o Gymru i Awstralia